Document ID: /fineweb-2-swissfilter-quality_10-filterrobots/filtered/01342.jsonl.gz/2

Berthoud Raymonde és a Budapesti Németajkú Református Egyházközség
Berthoud Raymonde
Berthoud Raymonde 1940-ben zeneakadémiai hallgatóként költözött Budapestre és végül a háborús években és a kommunizmus évtizedei során is ott maradt. Berthoud a kivándorlók bizonytalan helyzetben élők közössége érdekében tevékenykedett. Zsidókat is bújtatott, hogy megmentse őket a deportálástól, a háború után pedig a Nemzetközi és a Svájci Vöröskeresztnek dolgozott. Ezen túlmenően számos funkciót töltött be a Budapesti Németajkú Református Egyházközségben és a Svájci Egyesületben, segítséget közvetített, adományokat kutatott fel, betegeket látogatott és karácsonyi ünnepségeket szervezett.
A Budapesti Németajkú Református Egyházközség
A 19. század második felében képzett kutatók, értelmiségiek és vállalkozók jelentős bevándorlására került sor Magyarországra. Közéjük tartoztak olyan ismert német ajkú protestánsok is, akik Németországból, Svájcból és Hollandiából vándoroltak be és ebben az időben tettek szert jelentős befolyásra és jólétre. E családok köréből jött létre Pesten 1859-ben az első Németajkú Református Egyházközösség. 1878-ban a budapesti Hold utcai kórház és árvaház épületei közé neogótikus stílusú templomot emeltek.
A templom épülete a 20. század viharos történelme ellenére mindmáig fennmaradt. Az egyházközség számára 1945 után vette kezdetét a legnehezebb időszak. Számos tagja politikai vagy gazdasági okokból családostul elhagyta az országot. Az egyházközségből néhány tucatnyian maradtak, akik az Alkotmány utcában lévő 60 négyzetméteres közösségi helyiségben gyűltek össze istentiszteletre. Ebből a szükséghelyzetből kiindulva a templomot brutálisan eltávolították eredeti értelmétől: itt rendezték be az állami televízió szabászatát és kosztümraktárát. Csak 1996 után volt lehetőség átfogó restauráláson és az eredeti funkció helyreállításán gondolkodni. Amikor az átépített templomot 2002. március 3. napján felszentelték, a hitközség 57 év után kapta vissza új, régi otthonát.
Svájci kapcsolat
Neuchâtel, Raymonde Berthoud szülőhelye. Neuchâtel, németül Neuenburg, gazdag kultúrális és építészeti múltra tekinthet vissza. A város messziről látható jellegzetessége a kastély és a kollégiátus templom, amely egy középkori gótikus református templom.